РАЈКО ИГИЋ

А

кадемик проф. др Рајко Игић професор је фар­­­­­­ма­ко­логије у пензији. Живи у Сомбору и Чи­ка­гу, а повремено борави у Ба­њој Луци, гдје ра­ди као волонтер у Заводу за фар­ма­кологију. Ро­ђен је 9. новембра 1937. године у Деспот Све­том Ива­­ну (данас Деспотово), Србија. Гимназију је за­вр­шио у Сомбору, а Медицински факултет у Бео­гра­ду. Љекарски стаж обавио је у Општој болници у Сом­бору. Био је шеф Здравствене станице у Ку­цу­ри, али је убрзо напустио љекарску праксу и по­све­тио се ис­траживањима периферног и централ­ног нер­вног сис­тема на Медицинском факултету у Са­ра­јеву, гдје је одбранио ма­­­ги­с­тарски рад и док­тор­ску дисертацију. Постдокторски истраживачки стаж, од 1972. од 1974, про­вео је на Универзитету у Оклахоми. У Сарајеву је учествовао у нас­тави за сту­денте медицине и сродних факултета. Крајем седамдесетих го­ди­на на Меди­цинском факултету у Тузли био је један од оснивача Завода за фарма­ко­ло­гију и ток­сикологију и један од покретача постдипломских студија. За сту­денте ме­ди­ци­не објавио јекњиге *Основи фар­макографије*,Сарајево 1978, и *Лабораторијски практикум из фар­ма­ко­ло­гије, ток­си­ко­ло­гије и клиничке фарма*­*кологије*, Тузла 1981. На пост­дипломским сту­дијама увео је низ но­ви­на, попут предметâ Биологија ће­лије, Енглески је­зик I и II, Математика и статистика, Медицинско писање I и II и јед­но­не­дјељ­ну нас­таву на Уни­вер­зитету у Сегедину. За студенте на постдипломским студијама об­ја­вио је, 1980. године, књигу *Како се пишу саопш­те­ња о медицинским истра*­*жи*­*ва*­*њима*,Са­ра­је­во 1980.

Био је ди­рек­тор Завода за међународну научно-тех­нич­ку и културно-про­свјетну са­рад­њу БиХ. Због рата, напустио је Тузлу и крат­ко вријеме боравио у Сомбору. За­послио се на Медицинском факултету у Но­вом Са­ду, али је убрзо пен­зио­нисан. У Чикагу је ра­дио као науч­ни савјетник (Senior Scientist) у највећој државној болници Аме­ри­ке.

У домаћим и ме­ђу­на­родни часописима објавио је више од стотину науч­них и стручних радова. Аутор је неколико поглавља у научним публи­ка­цијама на срп­ском и енглеском језику. Главна истраживања о вазоактивним пептидима, кар­диоваскуларном систему и централном нервном систему ци­тирана су му, пре­ма Science Citation Index-у, преко 700 пута. Открића су му поменута и у два престижна уџбеника фармакологије (Goth и Goodmaн & Gilman), дво­том­ном дјелу *The Kidney* (Brenner & Rector) и y другим књигама. Држао је се­ми­наре у Југославији, Њемачкој, Америци, Француској, Судану и Мађар­ској. Учествовао је на конгресима и симпо­зи­јумима широм свијета. Покренуо је и во­дио највећу превентивну акцију студената медицине у Европи: Дан без ци­га­рете ‒ 31. јануар.

Био је главни уредник часописа и билтена„Acta Medica Saliniana”, „Бил­тен За­вода за фармакологију”,„Scripta Medica” и рецензент у разним био­ме­ди­цинским часописима. Држао је бројне семинаре о писању и пу­бли­ко­вању у земљи и иностранству, а са др Ранком Шкрбићем објавио је књигу *Како се пuшy и публикују саопштења* *о* *биомедицинским истраживањима*, Лакташи2012. По­вре­ме­но је објављивао, махом антиратне, пјесме на срп­ском језику у„Књи­жевним новинама”,а на енг­лес­ком језику у америчким часо­пи­сима. По­с­љедња збир­ка песама је *Pictures from Serbia: My Gypsy Neighbors* (2008).

Члан je више стручних и научних удружења, укључујући и Друштво аме­рич­ких физиолога (од 1994). Добитник је републичке награде БиХ за на­у­ку „Веселин Маслеша” (1980). У Загребу је 1990. године про­гла­шен за „Yu-ху­ма­ни­сту”.

За иностраног члана Академије наука и умјетности Републике Српске иза­бран је 21. децембра 2012. године.